
Conveni entre l’Ajuntament de Palma i Filmin Mallorca SL per a l’organització de l’Atlàntida Mallorca Film Fest del  24 al 31 de juliol de 2022 a Palma


Reunits

Antoni Noguera Ortega, tinent de batle de Cultura i Benestar Social de l’Ajuntament de Palma, CIF P0704000I, amb domicili al carrer de l’Almudaina, 7A, 07001 d’aquesta ciutat; que actua en representació de dit Ajuntament i amb competència, per delegació del batle, per firmar convenis adreçats a desenvolupar i executar competències pròpies de l’Àrea de Cultura i Benestar Social en els termes previstos al decret de Batlia 201912308, de 18 de juny de 2019, de nomenament de tinents de batle, d’organització dels Serveis Administratius de l’Ajuntament de Palma. 

Juan Carlos Tous de la Prada, DNI xxxxxxxxx, firma en representació de Filmin Mallorca SL, amb domicili al carrer Bosc, 16, local 9, Palma 07002, amb CIF B42999060, entitat organitzadora d’Atlàntida Mallorca Film Fest.

Antecedents

Comunitat Filmin SL és el creador i propietari de la marca Atlàntida Film Fest i dels drets d’exhibició de les pel·lícules que es presenten al Festival. Va aparèixer el 2007 i el seu primer projecte va ser Filmin, una plataforma de cine online que ofereix, majoritàriament cine d’autor i independent. Comunitat Filmin SL està formada per les principals distribuïdores de cinema independent de l’Estat Espanyol. Al llarg dels anys d’existència ha demostrat una gran capacitat organitzativa i d’adaptació als canvis que suposen les tecnologies de la comunicació així com la competència professional del seu equip.

En data 9 de març de 2021 es va constituir l’entitat Filmin Mallorca SL, amb l’únic soci fundador Comunitat Filmin SL, amb la finalitat principal de dur la organització y/o producció per compte pròpia o en nom de tercers, de tot tipus d’esdeveniments i manifestacions de caràcter culturals, on line i off line, i en particular, de festivals cinematogràfics. 

Atlàntida Mallorca Film Fest va néixer fa 12 anys com el primer festival de cinema en xarxa amb la voluntat de donar a conèixer les millor pel·lícules europees que no s'exhibeixen a les sales de cinema comercial. Després d’anar sumant, any rere any, espectadors, en la seva versió física i online, i de ser escollit el Millor Festival d’Espanya pel Ministeri de Cultura (ICAA) el 2014, des del 2016 el Festival ha instal·lat la seva seu física a Palma. És un festival de cine amb un programa divers que, a més de les projeccions cinematogràfiques, inclou conferències, cursos i concerts. La seva programació és totalment gratuïta i convida a reflexionar a l’espectador sobre aspectes clau del nostre continent: la situació de les de fronteres, la memòria històrica, la gestió política de la UE, les noves identitats LGTBI+, el moviment #MeToo, la integració dels immigrants joves a Espanya, etc.

Atlàntida Mallorca Film Fest destaca per la qualitat cinematogràfica de la cartellera de projeccions i de la programació, que es valora en la diversitat de gèneres audiovisuals i la participació de professionals, ponents i/o participants de projecció internacional, així com la interrelació amb els creadors locals, i l’aprofundiment i/o difusió de valors socials, la innovació i originalitat de la proposta i el seu desenvolupament.

L’Atlàntida Mallorca Film Fest és l’únic Festival de cine del món que té una seu física i una altra de virtual perquè a través de la plataforma online Filmin es pot accedir als continguts del Festival. Des del 2016 té la seu física a Palma. 

Un festival consolidat: Atlàntida Mallorca Film Fest celebra el 2022 la dotzena edició. És l’únic festival de Mallorca que ha tengut el suport de la Unió Europea, a través del programa Europa Creativa Media i de l’Institut de Cinema i Audiovisuals del Ministeri de Cultura. Està considerat, segons les valoracions del Ministeri de Cultura, entre els 10 millors festivals de cine que es celebren a Espanya.

Una proposta única i innovadora: Atlàntida Mallorca Film Fest té una identitat pròpia i es centra en la idea d’Europa. És l’únic Festival a l’Estat Espanyol que té com a temàtica Europa. Els temes socials, culturals i polítics que afecten el continent europeu són l’eix vertebrador de la programació cinematogràfica que està formada per pel·lícules i documentals.

L´únic Festival del món accessible, gratuït i vinculat als espais públics culturals de Palma. Aquest any els espais de l’Ajuntament de Palma seran les biblioteques municipals de la xarxa, i l’espai de Ses Voltes, que acolliran una part de la programació totalment gratuïta per als espectadors i participants en els tallers programats.

Una programació complementària diversa i de qualitat. Concerts, talles, jornades professionals completen el programa del Festival que contribueix a incrementar considerablement la qualitat i la diversitat de l’oferta cultural de Palma.

Implicació dels creadors locals. Des de la realització del cartell fins a la presentació dels treballs cinematogràfics o musicals, els creadors locals tenen una presència important en el programa del Festival. Els darrers títols guanyadors del Premi Ciutat de Palma d'Audiovisuals s'han projectat en el marc del Festival. Aquest fet és indiscutible per a la seva promoció nacional i internacional.

Noves Audiències: La programació d’AFF garanteix un Festival on reforça el seu pla per atreure nous públics: “ Tendències” adreçat a públic jove (universitari i postuniversitari), públic de cinema europeu, públic infantil (secció AtlàntidaKIDS), públic internacional i públic professional.  Les xifres de la darrera edició, en estat de pandèmia, varen superar els 12.000 espectadors a Palma i més de 700.000 visionats. 

Vinculació territorial a Palma de l’equip de direcció i producció del Festival així com de les empreses subministradores dels diferents serveis.

La Regidoria de Cultura i Benestar Social, amb el Pla estratègic de subvencions pels anys 2020-2022, aprovat per la Junta de Govern de dia 22 d’abril de 2020, disposa de l’instrument de gestió per a facilitar la planificació, l’execució i l’avaluació de les polítiques culturals municipals com a factor estratègic en la construcció de la ciutat i en seu desenvolupament econòmic, social i territorial, promovent i estimulant totes les iniciatives culturals sorgides de la iniciativa col·lectiva.

En aquest Pla es recullen els principis i les obligacions competencials de l’Ajuntament de Palma establertes a l’article 103 del capítol XII, Cultura, de la Llei 23/2006, de 20 de desembre, de capitalitat de Palma, i al Decret de batlia núm. 201913026, de 28 de juny de 2019, d’organització dels serveis administratius de l’Ajuntament de Palma; el Decret núm. 201912198, de 17 de juny de 2019, de l’estructura de les àrees i àrees delegades de l’Ajuntament de Palma i l’assignació dels regidors titulars respectius; el Decret 201912308, de 18 de juny de 2019, de nomenament de tinents de batle.

L’organització d’un Festival d’aquestes característiques, a més de ser una iniciativa d’interès general per a la ciutadania de Palma, contribueix a la projecció cultural internacional de Palma fet que coincideix amb els principis i objectius de l'Àrea de Cultura de l'Ajuntament de Palma.

Els continguts, valors i característiques de la programació de l’Atlàntida Mallorca Film Festival són d’interès general per a la ciutadania perquè li permeten gaudir d’una activitat de qualitat i completament gratuïta.

La promoció del cinema d’autor i independent necessita de l’ajut de les institucions perquè no forma part dels circuits d’exhibició comercial. Aquest tipus de cinema contribueix a: generar uns productes audiovisuals de gran interès cultural, al desenvolupament de noves iniciatives, a la diversitat cultural i a augmentar el coneixement individual i col·lectiu de la societat. Precisament són aquest tipus de manifestacions culturals que han de comptar amb el suport institucional.

Filmin Mallorca SL és la organitzadora de la 12a edició del Festival Atlàntida Mallorca Film Fest, que es celebrarà a Palma, del 24 al 31 de juliol de 2022 i gestionarà tots el recursos humans, tècnics i econòmics per a la correcta execució d’aquest esdeveniment.

La Regidoria de Cultura i Benestar Social amb aquesta subvenció vol col·laborar amb l’Atlàntida Mallorca Film Fest perquè significa donar suport a l’únic Festival de Cine d’autor i independent que fomenta el cinema com a manifestació cultural, que afronta la realitat social i cultural europea i permet l'accés de la ciutadania a una activitat que contribueix al seu creixement cultural.

Aquesta col·laboració té com a marc legal l’article 21.1 del Decret legislatiu 2/2005, de 28 de desembre, pel qual s’aprova el text refós de la Llei de subvencions, i l’article 21.2 de la mateixa Llei i que disposa que l’administració i els beneficiaris poden establir convenis instrumentals per a concretar els compromisos assumits per ambdues parts, la resolució de concessió de subvenció ha d’expressar les condicions de la concessió, sense perjudici de la formalització de convenis. També està regulada a l’article 5 de l’Ordenança general reguladora de la concessió de subvencions de l’Ajuntament de Palma.

Ambdues parts se reconeixen mútuament competència i capacitat suficient per formalitzar aquest Conveni, d’acord amb les següents

CLÀUSULES

1. Objecte

L’objecte d’aquest Conveni és instrumentar la subvenció prevista, de conformitat amb el Pla Estratègic de Subvencions de la Regidoria de Cultura i Benestar Social 2020-2022, a favor de Filmin Mallorca SL per al desenvolupament del projecte “Atlàntida Mallorca Film Fest” festival de cine que es durà a terme entre el 24 i el 31de juliol de 2022. Té com a objectiu fonamental oferir a la ciutadania una programació de cinema, música i conferències, gratuïta, alternativa i cultural als diferents espais culturals de Palma.

2. Actuacions objecte de subvenció

La subvenció que s’instrumenta mitjançant aquest conveni s’ha de destinar a les actuacions que es duran a terme dins el programa de l’Atlàntida Mallorca Film Fest 2022 a la ciutat de Palma.

El projecte inclou:
· projeccions de cinema
· actuacions musicals
· conferències i presentacions
· tallers per a infants

3. Termini d’execució

Les actuacions subvencionables seran les que hagin estat executades entre el període comprès entre gener i agost de 2022.

4. Quantia

L’Ajuntament de Palma estableix una subvenció de 25.000 €, amb càrrec a l’aplicació 03.33400.47901 Cultura.- Subvenció Atlàntida Film Festival del vigent Pressupost de despeses de la Regidoria de Cultura i Benestar Social que correspon al 3,04 % del total del pressupost del projecte que és de 820.200 € (sense IVA) . 

Per al desenvolupament del projecte, a més de l’aportació pròpia, s’han sol·licitat ajuts a: Govern de les Illes Balears. Consell de Mallorca, Institut d’Estudis Baleàrics, ICAA (Instituto de Cinematogràfica y de las Artes Visuales – Ministerio de Cultura), ICEC (Institut Català de les Empreses Culturals), s’adjunta pressupost desglossat.

5. Compatibilitat

La subvenció que es concedeixi d’acord amb aquest conveni és compatible amb les que puguin atorgar altres administracions o entitats públiques o privades. En qualsevol cas, l’import de la subvenció no pot ser de tal quantia que, aïlladament o en concurrència amb els ajuts rebuts de la mateixa o d’altres administracions o ens públics o privats, superi el cost de l’activitat que l’entitat beneficiària ha de dur a terme.

6. Aportacions i responsabilitats de les parts

Per part de Filmin Mallorca SL, les següents:

· la contractació artística i professional dels participants en el projecte
· la contractació dels serveis tècnics necessaris per a l’execució del programa del Festival,
· l’elaboració de tot el material publicitari que ha d’incloure el logotip de l’Ajuntament de Palma,
· la contractació d’una assegurança de responsabilitat civil,

 Per part de l’Ajuntament de Palma:

· l’aportació econòmica indicada.

7. Coordinació i seguiment

Els tècnics municipals de l’Àrea de Cultura faran la coordinació i seguiment de les actuacions previstes al Conveni.

8. Justificació i pagament

Seguint les estipulacions fixades a l’article 19 de l’Ordenança Municipal de Subvencions,  al punt 43 de les Bases d’execució del vigent Pressupost municipal, i a l’article 75 del Reial Decret 887/2006, de 21 de juliol, pel que s’aprova el Reglament de la Llei 38/2003, de 17 de novembre, General de Subvencions, s’estableix que la justificació es realitzarà mitjançant compte justificatiu simplificat. 

L’organització d’un festival d’aquestes característiques implica mesos de feina prèvia a la data de realització i la contractació de professionals i serveis amb l’antelació suficient. Per aquest motiu es preveuen dues fases de justificació i pagament:

· per als serveis i tasques realitzades entre gener i maig (despeses d’organització, gestió de còpies, publicitat i difusió i contractacions de servei extern), es justificarà en els mesos de maig i juny, de tal manera que es tramitarà l’abonament de fins el 50% de l’import de la subvenció dins els mesos de juny i juliol,
· l’altre 50% de la subvenció serà abonat una vegada s’hagi presentat la justificació final de la subvenció abans de l’10 de novembre de 2022.

El compte justificatiu, en cada cas, haurà de contenir la següent documentació: 

· Memòria justificativa del compliment de les condicions imposades en la concessió de la subvenció, amb indicació de les activitats realitzades i dels resultats obtinguts.
· Una relació classificada de les despeses i inversions de l’activitat, amb identificació del creditor i del document, el seu import, la data d’emissió i la data de pagament.
· Un detall d’altres ingressos o subvencions que hagin finançat l’activitat subvencionada amb indicacions de l’import i procedència. 
· En el seu cas, carta de pagament de reintegrament en el supòsit de remanents no aplicats així com dels interessos derivats dels mateixos. 

L'òrgan concedent comprovarà, a través de les tècniques de mostreig, els justificants que estimi oportuns i que permetin obtenir evidència raonable sobre l'adequada aplicació de la subvenció, a la qual cosa podrà requerir el beneficiari la remissió dels justificants de despesa seleccionats.

Avaluada la documentació, es realitzarà un informe de valoració subscrit per un tècnic municipal competent, en el qual s’ha de posar de manifest si la justificació presentada és adequada i pertinent i si es compleixen o no els objectius proposats. En el cas de que l’informe avaluador sigui desfavorable, s’hauran d’assenyalar les  deficiències detectades en la memòria justificativa presentada.

Posteriorment, s’haurà de realitzar l’acord de Junta de Govern que declari justificada la subvenció i es pugui tramitar el seu abonament.

9. Revocació i reintegrament

Sense perjudici de l’exigència de les responsabilitats que s’escaiguin, l’Ajuntament procedirà a l’anul·lació total o parcial de la subvenció proposada o atorgada d’acord amb l’establert a la base 42 i la base 43 de les bases d’execució del pressupost vigent de l’Ajuntament de Palma, als articles 52 i 53 de l’Ordenança Municipal i a la resta de la normativa aplicable.

Procedirà el reintegrament total o parcial de la quantitat percebuda en els següents casos:

a) Incompliment de la finalitat d’aquest Conveni. 
b) Incompliment de l’obligació de justificar l’aplicació dels fons rebuts.
c) Modificació o incompliment de les condicions considerades per a l’atorgament dels fons.

En aquests casos i els fixats a l’article 53 de l’Ordenança Municipal, l’entitat beneficiària vendrà obligada al reintegrament de les quantitats percebudes i dels interessos de demora que corresponguin, prèvia tramitació del procediment corresponent. Tot això, sense perjudici de poder exigir les responsabilitats que hi pogués haver d’ordre penal, civil o administratiu. 

10. Durada

Aquest conveni tindrà una durada de 10 mesos; la seva vigència s’estableix per al període comprès entre l’1 de gener i el 31 d’octubre de 2022, sense perjudici que determinades obligacions assumides per les parts hagin de complir-se amb posterioritat a aquest termini.

11. Resolució

El conveni es pot resoldre de manera anticipada per alguna de les causes següents:

· El mutu acord de les parts, que s’haurà de formalitzar per escrit,
· La impossibilitat sobrevinguda, legal o material, de complir les obligacions que deriven del conveni,
· L’incompliment, per qualsevol de les parts, de les clàusules del conveni, prèvia denúncia d’una de les parts que s’ha de comunicar a l’altra amb una antelació mínima de quinze dies.

12. Normativa aplicable

En tot allò no previst a aquest Conveni serà d’aplicació el Decret Legislatiu 2/2005. de 28 de desembre, pel qual s’aprova el text refós de la Llei de subvencions, la Llei 38/2003, de 17 de novembre, general de subvencions, Reial Decret 887/2006, de 21 de juliol, pel que s’aprova el Reglament de la Llei 38/2003, de 17 de novembre, general de subvencions, l’Ordenança Municipal de subvencions de l’Ajuntament de Palma, les Bases d’execució vigents que regulen les subvencions del Pressupost municipal i la normativa per a la concessió de subvencions públiques, així com la resta de normativa que sigui d’aplicació.

Així mateix, el present conveni està exclòs de l’àmbit d’aplicació del Reial Decret Legislatiu 3/2011, de 14 de novembre, que aprova el tex refós de la llei de contractes del sector públic, de conformitat amb el que preveu l’article 4.d de l’esmentat Reial Decret.

13. Jurisdicció

Les parts signants es comprometen a intentar resoldre de comú acord les divergències que puguin sorgir en relació a l’aplicació i/o interpretació d’aquest conveni. En cas que això no sigui possible, les parts sotmetran les divergències pel que fa a la interpretació o el compliment d’aquest conveni a l’ordre contenciós-administratiu dels jutjats i tribunals de Palma.

Com a mostra de conformitat, es firma aquest Conveni.

Palma,  

Per l’Ajuntament de Palma			Per Filmin Mallorca, SL
Tramitación: Departamento de Disciplina y Seguridad de los Edificios.  Av. Gabriel Alomar i Villalonga,18, 3ª planta (Edifici Avingudes) 07006 Palma de Mallorca. Tel. (971) 44 94 42. www.palmademallorca.es

